ซันไชน์ฯซื้อหุ้นโรงพิมพ์ตะวันออก40%
ซันไชน์เข้าซื้อหุ้นโรงพิมพ์ตะวันออก40%ในราคาหุ้นละไม่เกิน 2 บาท
14 มิ.ย. 2553

ซันไชน์เข้าซื้อหุ้นโรงพิมพ์ตะวันออก40%ในราคาหุ้นละไม่เกิน 2 บาท
บริษัท ซันไชน์ คอร์เปอเรชั่น(SSE )  เปิดเผยว่าคณะกรรมการของบริษัท ฯมีมติอนุมัติการเข้าซื้อหุ้นของบริษัท โรงพิมพ์ตะวันออก (EPCO) ในสัดส่วน ไม่เกิน39.75% ของทุนจดทะเบียนที่ชำระแล้ว หรือไม่เกิน 204,851,734 หุ้น ในราคาหุ้นละไม่เกิน 2 บาท  แต่หากมีการจ่ายเงินปันผลระหว่างกาลหุ้นละ0.06บาท ก่อนการซื้อขายแล้วเสร็จ ให้ปรับลดราคาเท่ากับจำนวนเงินปันผล คิดเป็นมูลค่ารวมไม่เกิน 409.70 ล้านบาท
ทั้งนี้บริษัทฯซื้อหุ้นจาก บริษัท เอส แพ็ค แอนด์ พริ้นท์  จำนวน 128, 544,575 หุ้น  หรือคิดเป็นมูลค่าไม่เกิน 257.09 ล้านบาท  และAsia Special Situations MT1 Limited โดย Somers (U.K.) Limitedจำนวน 76,307,159 หุ้น คิด เป็นมูลค่า 152.61 ล้านบาท แต่การซื้อหุ้นจาก บริษัทเอสแพ็คฯถือเป็นรายการที่เกี่ยวโยงกันจะต้องแต่งตั้งที่ปรึกษาทางการเงิน
ล่าสุดราคาหุ้น EPCO  ซื้อขายที่ 1.92 บาท บวก 0.04 บาทหรือ  2.13%  ส่วน SSE   ซื้อขายที่ 0.77 บาท บวก 0.01 บาท